*Vzorec pogodbe je del razpisne dokumentacije, ki je ni potrebno prilagati vlogi na javni razpis, vendar se morajo prijavitelji z njeno vsebino seznaniti. Vzorec pogodbe je informativnega značaja.* *Ministrstvo za pravosodje si pridružuje pravico do sprememb in dopolnitev pogodbe.*

sklepata

Republika Slovenija, Ministrstvo za pravosodje, Župančičeva ulica 3, Ljubljana, ki ga zastopa ministrica mag. Lilijana Kozlovič

matična številka: 2399237000

ID številka za DDV: SI 32179090

TRR: SI56 0110 0630 0109 972

(v nadaljnjem besedilu: **ministrstvo**)

in

\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, ki ga zastopa direktor/ica

matična številka: \_\_\_\_\_\_\_\_\_\_\_\_

ID številka za DDV/davčna številka: \_\_\_\_\_\_\_\_\_\_\_\_

TRR: \_\_\_\_\_\_\_\_\_\_\_\_

(v nadaljnjem besedilu: izvajalec)

sklepata

POGODBO št. C2030-21-215701

o sofinanciranju in izvedbi projekta »Opravljanje nalog kontaktne točke programa *Državljani, enakost, pravice in vrednote*«

1. člen

Pogodbeni stranki uvodoma ugotavljata, da:

* predstavljajo pravno podlago za sklenitev pogodbe Uredba (EU) 2021/692 Evropskega parlamenta in Sveta z dne 28. aprila 2021 o vzpostavitvi programa Državljani, enakost, pravice in vrednote ter razveljavitvi Uredbe (EU) št. 1381/2013 Evropskega parlamenta in Sveta in Uredbe Sveta (EU) št. 390/2014, Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US), Proračun Republike Slovenije za leto 2021 (Uradni list RS, št. 75/19 in 174/20), Proračun Republike Slovenije za leto 2022 (Uradni list RS, št. 174/20), Zakon o izvrševanju proračunov Republike Slovenije za leti 2021 in 2022 (Uradni list RS, št. 174/20 in 15/21 – ZDUOP) in Pravilnik o postopkih za izvrševanje proračuna Republike Slovenije (Uradni list RS, št. 50/07, 114/07 - ZIPRS0809, 61/08, 99/09 - ZIPRS1011, 3/13, 81/16, 164/20);
* se pogodba sklepa na podlagi izvedenega Javnega razpisa za opravljanje nalog kontaktne točke programa »Državljani, enakost, pravice in vrednote« v Sloveniji za obdobje 2021–2027 (oznaka JR-DEPV-2021-2027, v nadaljevanju: javni razpis), ki predstavlja razpisane vsebine in je priloga ter sestavni del pogodbe;
* da se je izvajalec prijavil na javni razpis z vlogo z naslovom xxxxx: (v nadaljnjem besedilu: projekt), pri čemer celotna vloga predstavlja razpisane vsebine in je priloga ter sestavni del pogodbe;
* je bil projekt izvajalca potrjen s sklepom št. .... z dne .... 2021, ki je priloga ter sestavni del pogodbe;
* je Evropska komisija z obvestilom XXXXXXXX potrdila izbor izvajalca;
* bo projekt sofinanciran s strani ministrstva in Evropske izvajalske agencije za izobraževanje in kulturo (v nadaljnjem besedilu: EACEA), s katero je dolžan izvajalec skleniti posebno pogodbo.
1. člen

(1) Predmet te pogodbe je opredelitev medsebojnih odnosov ter pravic in obveznosti med ministrstvom in izvajalcem pri izvajanju in sofinanciranju projekta »naslov« za izvedbo nalog kontaktne točke programa »Državljani, enakost, pravice in vrednote« v Sloveniji za obdobje 2021–2027«.

(2) Pogodbeni stranki sta soglasni, da bo izvajalec na podlagi te pogodbe izvedel projekt, ministrstvo pa bo projekt sofinanciralo iz sredstev državnega proračuna.

1. člen

Izvajalec se v okviru izvedbe projekta zavezuje izvajati razpisane vsebine, ki vključujejo predvsem:

* promoviranje in informiranje o programu ter razpisih programa preko različnih sredstev (spletne strani kontaktne točke, družabna omrežja, elektronske novice, tiskano informativno gradivo, javni predstavitveni seminarji in podobno);
* tehnično in strokovno pomoč uporabnikom (pomoč pri izpolnjevanju razpisne dokumentacije oz. usmerjanje na druge informacijske točke programov EU);
* pomoč pri iskanju partnerjev in posredovanje partnerskih ponudb;
* organizacijo predstavitvenih seminarjev in delavnic za potencialne prijavitelje: nepridobitne organizacije, kot so občine, organizacije civilne družbe s področja vsebinskih sklopov programa in podobno;
* promocijo programa v okviru drugih dogodkov domačih in tujih organizacij;
* sodelovanje z drugimi nacionalnimi agencijami, pristojnimi za podajanje informacij oprogramih EU;
* podporo Evropski komisiji oziroma EACEA z zagotavljanjem primernega obveščanja o rezultatih in učinkih programa ter njihovega razširjanja;
* zagotavljanje obveščanja javnosti o informacijah v zvezi z dodeljenim financiranjem Unije in rezultati, doseženimi za Slovenijo po zaključenih postopkih razpisov iz programa;
* sodelovanje s kontaktnimi točkami drugih držav z namenom sodelovanja v razpisih na projekte in izvedbi le-teh;
* redno, časovno opredeljeno posredovanje informacij o izvajanju programa dela kontaktne točke ter sodelovanje z ministrstvom, Evropsko komisijo in EACEA, ki skrbijo za izvajanje programa »Državljani, enakost, pravice in vrednote«.
1. člen

Izvajalec se zavezuje, da bo:

* izvajal razpisane vsebine, ki so predmet te pogodbe, v obsegu, kot je določeno v prijavi;
* razpisane vsebine, ki so predmet te pogodbe, izvajal v skladu z zapisanimi cilji v javnem razpisu in prijavi;
* razpisane vsebine izvajal kvalitetno, s skrbnostjo dobrega strokovnjaka ter v skladu z veljavno zakonodajo;
* vodil evidenco in dokumentacijo o izvedbi in obsegu izvedenih razpisanih vsebin;
* zbiral dokazila o izvedenih razpisanih vsebinah in stroških za njihovo izvedbo;
* celotno obdobje trajanja projekta izpolnjeval razpisne pogoje;
* za izvajanje projekta vodil ločeno računovodstvo,
* pri informiranju javnosti korektno predstavljal vlogo ministrstva pri izvajanju razpisanih vsebin.
1. člen

(1) Okvirna vrednost projekta za celotno obdobje, to je od začetka izvajanja do leta 2027, ki ga sofinancira ministrstvo, znaša 180.000,00 EUR.

(2) Okvirna vrednost projekta za obdobje 12 mesecev, ki ga sofinancira ministrstvo, od začetka veljavnosti pogodbe znaša 30.000,00 EUR. Enaka okvirna vrednost se predvideva za vsakih nadaljnjih 12 mesecev v primeru sklenitve aneksa.

(3) Projekt bo sofinanciran s strani ministrstva in EACEA. Vsak od sofinancerjev bo prispeval do 50 % skupnih predvidenih finančnih sredstev za delovanje kontaktne točke, pri čemer skupni znesek v letih 2021–2022 ne sme preseči 60.000,00 EUR. V kolikor se v času trajanja pogodbe višina izvajalcu dodeljenih sredstev s strani EACEA spremeni, se ustrezno spremeni tudi višina sredstev, ki jih prispeva ministrstvo.

(4) Dodeljena sredstva bodo izplačana ob upoštevanju plačilnih rokov, kot jih določa Zakon o izvrševanju proračunov Republike Slovenije za leti 2021 in 2022.

(5) Izvajalec prejme sredstva sofinanciranja upravičenih stroškov projekta, ki so nepovratna, namenska sredstva sofinanciranja in prevzema obveznost izvedbe projekta z vsemi obveznostmi, določenimi s to pogodbo.

(6) Izvajalec se zavezuje, da bo zagotavljal porabo sredstev skladno z okvirnim letnim terminskim planom (prijavni obrazec št. 4 potrjenega projekta). Pred vsakokratnim podaljšanjem pogodbe je izvajalec dolžan posredovati nov terminski plan. Sprememba terminskega plana je možna le s soglasjem skrbnika na strani ministrstva.

(7) Ministrstvo si pridržuje pravico, da glede na razpoložljiva proračunska sredstva v posameznem letu predlaga prilagoditev dinamike izplačil ali spremembo višine sofinanciranja.

(8) Ministrstvo bo sredstva nakazovalo na transakcijski račun izvajalca št.\_\_\_\_\_\_, odprt pri \_\_\_\_\_\_\_\_\_.

(9) Izvajalec mora obrazložiti in utemeljiti morebitno podaljšanje roka porabe sredstev glede na predvideni terminski plan, ker v nasprotnem primeru izgubi pravico do nadaljnje porabe sredstev.

1. člen

(1) Izvajalcu bo ministrstvo sredstva iz prejšnjega člena izplačalo na podlagi popolnih in pravilno izstavljenih računov v roku, določenem v vsakokrat veljavnem Zakonu o izvrševanju proračunov Republike Slovenije.

(2) Izvajalec bo izstavil račune iz prejšnjega odstavka na vsake tri mesece, in sicer v elektronski obliki (e-račun). Pogoj za plačilo računa je s strani ministrstva potrjeno četrtletno poročilo, opredeljeno v 10. členu te pogodbe, ki ga mora izvajalec priložiti računu.

(3) Na računu mora izvajalec obvezno navesti številko te pogodbe, na podlagi katere račun izstavlja, ter upoštevati naslednje podatke:

* proračunski uporabnik: Ministrstvo za pravosodje
* naslov: Župančičeva 3, 1000 Ljubljana
* e-naslov: gp.mp@gov.si
* ID številka za DDV: SI32179090
* matična številka: 2399237000
* transakcijski račun (IBAN): SI56 0110 0630 0109 972
* BIC banke (SWIFT): BSLJSI2X
1. člen

(1) Upravičeni stroški za sofinanciranje s strani ministrstva so sestavljeni izključno iz stroškov, navedenih v razpisni prijavi prijavitelja in ki so potrebni za uspešno izvedbo pogodbenih obveznosti.

(2) Upravičeni stroški so tisti, ki:

* so s projektom neposredno povezani, potrebni za njegovo uspešno izvedbo in v skladu s cilji projekta,
* dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene,
* so skladni z načeli dobrega finančnega poslovanja, zlasti glede cenovne primernosti in stroškovne učinkovitosti,
* so pripoznani v skladu s skrbnostjo dobrega gospodarja in so preverljivi,
* so podprti z izvirnimi dokazili in temeljijo na verodostojnih knjigovodskih in drugih listinah,
* niso in ne bodo istočasno financirani iz drugih virov (prepoved dvojnega financiranja).

(3) Med upravičene stroške ne sodi strošek DDV, razen v višini neuveljavljenega odbitka.

1. člen

(1) Dodeljena sredstva lahko izvajalec porabi le za namene pokrivanja stroškov realizacije prijavljenega projekta.

(2) Ministrstvo lahko odstopi od pogodbe in zahteva vrnitev že izplačanih sredstev skupaj z zakonskimi zamudnimi obrestmi od dneva prejema sredstev dalje v naslednjih primerih:

* v primeru nenamenske, nezakonite in negospodarne uporabe sredstev,
* v primeru neizpolnjevanja pogodbenih obveznosti ali opustitve sodelovalne dolžnosti z ministrstvom oziroma z Evropsko komisijo in EACEA,
* v primeru, da se ugotovi, da izvajalec ne bo mogel dokončati pogodbenih obveznosti v pogodbeno določenem roku ali s predračunsko predvidenimi sredstvi, pa niso podani razlogi za sklenitev aneksa po tej pogodbi,
* v primeru, da se ugotovi, da je izvajalec pridobil sredstva na podlagi neresničnih in zavajajočih podatkov.

(3) Če so izkazani objektivni razlogi, ki jih izvajalec kot dober strokovnjak ni moral oz. mogel predvideti, oz. razlogi višje sile, lahko ministrstvo pred iztekom te pogodbe z aneksom podaljša rok dokončanja projekta ali določi drugačen način realizacije projekta.

1. člen

Izvajalec je dolžan brez odlašanja obvestiti ministrstvo o spremembi okoliščin, ki utegnejo vplivati na izpolnitev njegovih pogodbenih obveznosti.

1. člen

(1) Izvajalec je dolžan na vsake tri mesece do petnajstega dne v mesecu ministrstvu posredovati četrtletno poročilo o izvedenih aktivnostih projekta v preteklem obdobju.

(2) Poročilo iz prejšnjega odstavka mora obsegati vsebinsko in finančno poročilo.

(3) V vsebinskem poročilu izvajalec poroča o izvajanju projekta in predstavi rezultate, v skladu z zastavljenimi cilji v razpisni dokumentaciji in opravljenimi aktivnostmi. Poročilo mora biti napisano na način, ki ministrstvu omogoči preverjanje doseganja rezultatov projekta.

(4) V finančnem poročilu izvajalec prikaže prihodke in odhodke po kategorijah iz finančnega načrta projekta. Prav tako mora vsebovati pojasnilo glede morebitnih razlik v primerjavi z zastavljenim finančnim načrtom. Vsebina finančnega poročila mora:

* omogočati presojo gospodarnosti in učinkovitosti izvajanja ali izvedbe projekta, kot izhaja iz
* finančnega načrta projekta;
* izkazovati jasno povezavo med posameznim stroškom in posamezno projektno aktivnostjo;
* ustrezno usposobljeni osebi, ki ni sodelovala pri izvedbi projekta, jasno in brez vsakršnih dvomov omogočiti vpogled v vsebinsko in finančno izvajanje projekta.

(5) Vsebinskemu in finančnemu poročilu mora izvajalec priložiti vso relevantno gradivo in dokazila, ki je pomembno za preverjanje rezultatov in dokazovanje izvedenih posameznih aktivnostih, kot npr.:

* vsebinsko gradivo, ki je nastalo znotraj aktivnosti (seminarsko gradivo, publikacije, vabila, fotografije ipd.);
* sezname udeležencev, če gre za seminarje, delavnice oziroma podobne dogodke;
* medijske prispevke o projektu;
* račune o opravljenih storitvah;
* druga dokazila.

(6) Ministrstvo četrtletno poročilo potrdi ali zavrne in zahteva dopolnitve v 15 dneh od prejema poročila.

1. člen

(1) Ob koncu projekta je izvajalec dolžan v roku 15 dni od potrditve zadnjega četrtletnega poročila ministrstvu posredovati zaključno poročilo o izvedenem projektu za celotno obdobje trajanja projekta.

(2) Poročilo iz prejšnjega odstavka mora vsebovati vsebinsko in finančno poročilo. Za vsebino poročila se smiselno uporabljajo določbe iz prejšnjega odstavka.

(3) Zaključnemu poročilu mora izvajalec priložiti izjavo, da so bila vsa proračunska sredstva porabljena zakonito, namensko in gospodarno.

(4) V primeru, da izvajalec ne posreduje zaključnega poročila v roku iz prvega odstavka tega člena, je za vsak dan zamude dolžan ministrstvu plačati pogodbeno kazen v višini 50,00 EUR na dan.

1. člen

(1) Ministrstvo lahko za namene izvedbe projekta, doseganja ciljev financiranja ter nadzora nad zakonito, smotrno in gospodarno uporabo dodeljenih proračunskih sredstev opravlja vsebinski in finančni nadzor nad izvajanjem projekta, izvajalec pa mu mora tak nadzor kadarkoli omogočiti.

(2) Na zahtevo ministrstva mora izvajalec v roku, ki ga določi ministrstvo, posredovati ministrstvu vso dokumentacijo (finančno, pravno, vsebinsko) o izvedbi projekta ter mu omogočiti nadzor prostorov in drugih strokovnih ravnanj. Ministrstvo lahko po potrebi od izvajalca vselej zahteva dodatna pojasnila in dokazila, ki so povezana s predmetom pogodbe. Izvajalec je dolžan z ministrstvom sodelovati in se odzivati na njegove zahteve po dokumentaciji in pojasnilih.

(3) Sopogodbenika sta soglasna, da lahko ministrstvo v primeru kršitve sodelovalne dolžnosti izvajalca (kot v primeru molka, ko se zahteva od njega pojasnilo ali dokumentacija) ustavi izplačilo po tej pogodbi ali od nje odstopi in zahteva vrnitev že plačanih sredstev skupaj s pripadajočimi zakonskimi zamudnimi obrestmi od dneva prejema sredstev dalje.

(4) Izvajalec mora hraniti vso dokumentacijo in dokazila o izvedbi projekta skladno z evropsko in nacionalno zakonodajo.

1. člen

(1) V primeru, da je v času veljavnosti te pogodbe nad izvajalcem pričet postopek zaradi insolventnosti ali postopek prisilnega prenehanja, je izvajalec dolžan o postopku takoj obvestiti ministrstvo.

(2) V primeru iz prejšnjega odstavka lahko ministrstvo odstopi od pogodbe, izvajalec pa je upravičen do plačila za aktivnosti, ki so bile kvalitetno opravljene pred objavo sklepa o začetku postopka.

(3) Če pride do blokade izvajalčevega TRR, je izvajalec dolžan o blokadi takoj obvestiti ministrstvo. V času trajanja blokade izvajalec ni upravičen do plačila sredstev po tej pogodbi. V primeru blokade lahko ministrstvo odstopi od te pogodbe, izvajalec pa je upravičen do plačila za aktivnosti, ki so bile kvalitetno opravljene pred blokado.

1. člen

Pogodbeni stranki se zavezujeta k varovanju osebnih podatkov in poslovne skrivnosti v skladu z Zakonom o varstvu osebnih podatkov (Uradni list RS, št. 94/07 – uradno prečiščeno besedilo in 177/20), Uredbo (EU) 1016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov – GDPR) in Zakonom o poslovni skrivnosti (Uradni list RS, št. 22/19) ter vso drugo zakonodajo, ki ureja navedeni področji.

1. člen

Pogodbeni stranki določata kot skrbnika pogodbe:

- na strani ministrstva:

- na strani izvajalca: \_\_\_\_\_\_\_\_\_\_\_\_\_,.

1. člen

(1) Izvajalec se zaveže, da bo v slovenski in mednarodni javnosti navajal ministrstvo kot sofinancerja projekta iz te pogodbe, ministrstvu pa odgovarja za škodo, ki bi mu nastala zaradi izvajalčeve opustitve iz tega naslova.

(2) Izvajalec soglaša, da lahko ministrstvo javno objavi splošne podatke o sofinanciranem projektu izvajalca in o višini odobrenih sredstev.

1. člen

(1) Izvajalec se zaveže, da denarnih terjatev, ki izhajajo iz te pogodbe, ne bo prenesel na tretjo osebo (prepoved cesije). Prenos terjatev nima pravnega učinka.

(2) Prav tako izvajalec ne bo prenesel te pogodbe nekomu tretjemu, razen če ministrstvo v to pisno privoli pred prenosom. Prenos pogodbe brez pisnega soglasja ministrstva nima pravnega učinka. Navedeno ne velja v primerih univerzalnega pravnega nasledstva izvajalca.

1. člen

(1) V primeru, da se ugotovi, da pri tej pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

(2) Ministrstvo bo ob ugotovitvi morebitnega obstoja dejanskega stanja iz prejšnjega odstavka ali obvestila Komisije za preprečevanje korupcije ali drugih organov glede njegovega domnevnega nastanka začel z ugotavljanjem pogojev ničnosti te pogodbe oziroma z drugimi ukrepi, v skladu s predpisi Republike Slovenije.

1. člen

(1) Ta pogodba je sklenjena z dnem podpisa obeh pogodbenih strank.

(2) Ta pogodba velja pod pogojem, da izvajalec sklene pogodbo o sofinanciranju projekta z EACEA. Če izvajalec z EACEA ne sklene pogodbe o sofinanciranju, se šteje, da pogodba ni sklenjena. Po sklenitvi pogodbe z EACEA mora izvajalec ministrstvu nemudoma poslati kopijo pogodbe.

(3) Ta pogodba je sklenjena za obdobje 12 mesecev od sklenitve pogodbe o sofinanciranju z EACEA. Ta pogodba se lahko večkrat podaljša do konca leta 2027. Podaljšanje pogodbe mora biti dogovorjeno z aneksom k pogodbi.

1. člen

Spremembe k pogodbi so veljavne, če so dogovorjene s pisnim aneksom. Za zamenjavo skrbnikov pogodbe zadostuje pisno obvestilo ene pogodbene stranke drugi.

1. člen

Vsa morebitna nesoglasja bosta pogodbeni stranki reševali sporazumno. V nasprotnem primeru spore rešuje stvarno pristojno sodišče v Ljubljani.

1. člen

Pogodba je sestavljena v 3 (treh) izvodih, od katerih prejme ministrstvo 2 (dva) izvoda, izvajalec pa 1 (en) izvod.

Številka upravne zadeve: \_\_\_\_\_\_\_\_\_\_

|  |  |
| --- | --- |
| Ministrstvo: | Izvajalec: |
| Republika SlovenijaMinistrstvo za pravosodje |  |
| mag. Lilijana Kozlovič,ministrica |  |
| Datum podpisa: | Datum podpisa: |